Diari Oficial de la Generalitat Valenciana


Sumari del DOGV 4841, del 14-09-2004 (2004/8984)

ORDE de 31 d'agost de 2004, de la Conselleria de Justícia i Administracions Públiques, per la qual aprova la classificació dels llocs de secretaria, intervenció i tresoreria de l'Entitat Metropolitana per al Tractament de Residus per a la seua provisió pel sistema de lliure designació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4841

Data del DOGV
:   14-09-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/8984


Data del document
:   31-08-2004

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * administració local
    * comptable
    * qualificació del personal
    * professió administrativa

ORDE de 31 d'agost de 2004, de la Conselleria de Justícia i Administracions Públiques, per la qual aprova la classificació dels llocs de secretaria, intervenció i tresoreria de l'Entitat Metropolitana per al Tractament de Residus per a la seua provisió pel sistema de lliure designació. [2004/8984]
  
L'Assemblea de l'Entitat Metropolitana per al Tractament de Residus va aprovar, en sessió celebrada el dia 30 de juny de 2004, l'acord pel qual es modifica la relació de llocs de treball de l'entitat metropolitana, publicat en el Butlletí Oficial de la Província de València núm. 170, de 19 de juliol de 2004.
  
En l'esmentada sessió s'acorda la forma de provisió dels llocs de secretaria, intervenció i tresoreria perquè siguen coberts pel sistema de lliure designació entre funcionaris d'administració local de la subescala de secretaria, categoria superior, per al lloc de secretaria; de la subescala d'intervenció tresoreria, categoria superior, per al lloc d'intervenció, sense perjuí del que preveu la disposició transitòria primera 2 e) del Reial Decret 1.174/1987, de 18 de setembre, i per al lloc de tresoreria, entre funcionaris pertanyents a la subescala d'intervenció tresoreria, sense perjuí del que preveu la disposició transitòria primera 2 f) del Reial Decret 1.174/1987, de 18 de setembre.
  
Els llocs de secretaria i tresoreria es troben actualment vacants i el d'intervenció ocupat amb caràcter definitiu pel funcionari amb habilitació de caràcter nacional, Salvador Bueno Mora. Els tres llocs tenen assignats en la relació de llocs de treball el nivell 30 de complement de destinació.
  
ORDENE
  
Primer
  
Classificar els llocs de secretaria, intervenció i tresoreria de l'Entitat Metropolitana per al Tractament de Residus per a la seua provisió pel sistema de lliure designació entre funcionaris d'administració local amb habilitació de caràcter nacional pertanyents a les següents subescales:
  
El lloc de secretaria queda reservat a funcionaris d'administració local de la subescala de secretaria, categoria superior.
  
El lloc d'intervenció queda reservat a funcionaris d'administració local de la subescala d'intervenció tresoreria, categoria superior, sense perjuí del que preveu la disposició transitòria primera 2 e) del Reial Decret 1.174/1987, de 18 de setembre.
  
El lloc de tresoreria, entre funcionaris pertanyents a la subescala d'intervenció tresoreria, sense perjuí del que preveu la disposició transitòria primera 2 f) del Reial Decret 1.174/1987, de 18 de setembre.
  
Segon
  
La modificació de la classificació d'estos dos llocs de treball no afectarà les destinacions de qui els estigueren exercint amb caràcter definitiu.
  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 31 d'agost de 2004
  
El conseller de Justícia i Administracions Públiques,